section_heading: NBA i povratak u Europu
paragraph_text: Izabran je u 2. krugu (54. ukupno) NBA drafta 1994. od strane Seattle SuperSonicsa. Sonicsi su ga odmah mijenjali u Minnesota Timberwolvese, a oni zatim u Toronto Raptorse, te je na kraju završio u Pistonsima. U NBA ligi je igrao za Pistonse, Atlanta Hawkse i Los Angeles Clipperse. U svojoj rookie sezoni 2001. prosječno je bilježio 6.9 poena i 3.9 skokova. Tijekom svoje NBA karijere prosječno je bilježio 5.9 poena i 3.2 skokova za 15.3 minute provedene na parketu. Imao je problema sa srcem i zbog toga je propustio većinu utakmica, uključujući i prvi dio sezone 2005./06. U sezoni 2006./07. nakon što je bio na listi ozljeđenih Clippersi su ga otpustili, a on je ubrzo potpisao za španjolsku momčad Pamesu Valenciju. 17. prosinca 2007., Rebrača se povukao iz profesionalne košarke.